21
Ûnser frûntlich gruos vor, lieben getrûwen. Wir haben gesechen, was ir ûns
von Nesen Rubis hant geschriben. Begerent ira genedig zesin von sölicher
worten wegen, so si denn wider Hannsen Schillingen, unsern burger,
gerett hat. Darumb si unser gerichttesschriber fûrgenomen hatt nach
unser statt recht zevertigend etc. Nu haben wir der sach nachgefraget,
wie die fûrkomen oder beschechen sy und syen underwiset worden, das einer der
unser semlichi wort, als denn die frow gerett hat, fûrgebracht hat
und nit der [un cleger][e 1] saecher, nemlich Hans Schilling. Und darumb
von ûwer bett wegen haben wir mit unserem gerichttes schriber
verschaffet, das er die benempten frowen nu zemal unbeclaget
und ane kumber hat gelassen. Were aber sach, das er oder wir
furbass von dem sächer unserem burger wurden gemant im ûnser
statt recht gegen der vorgenannten frowen lassen zevolgan, könden
wir im des nit vor sin, wir müsten im des gestatten, wand
wir ûnser statt recht durch niemans willen bekrengken.
Wir gedenkgen aber, er swige in der sach und lasse die ûch zuo dienst
hinslichen. Datum sabato post conceptionis virginis gloriose anno etc.
Schultheis und rat
ze Bern